સનતકુમારે કહ્યું : ‘તમે ખોટી જગ્યાએ બળપ્રયોગ કરો છો. મેં 15 વર્ષ સુધી ઍરફોર્સમાં ફૌજી તરીકે ફરજ બજાવી છે. કોઈપણ સંજોગોમાં લડવાની મારી પૂરી ક્ષમતા છે. તમે મને ઝુકાવી નહીં શકો.’ અને તે લોકો ટૂંકમાં સમજી ગયા. સનતકુમાર કહે છે : 'આજે પ્રામાણિકતાને ટકાવવા માટે મારી પાસે પ્રતિરોધની જે કાંઈ શક્તિ છે, તે બી.એ.પી.એસ. સ્વામિનારાયણ સંસ્થાએ મને આપી છે. દરેક વખતે પ્રામાણિકતાને વળગી રહેવાનું અનુસંધાન રહ્યું છે, તે ભગવાન સ્વામિનારાયણ અને ગુરુ પ્રમુખસ્વામી મહારાજને આભારી છે. તેમનું સ્મરણમાત્ર મને એવા સાહસ, ઉત્સાહ અને પ્રતીતિથી છલકાવી દે છે કે હું કોઈ પણ સંજોગોનો સામનો કરવા માટે સજ્જ થઈ જાઉં છું.